
_START_ARTICLE_
Odin Teatret
_START_PARAGRAPH_
Odin Teatret blev grundlagt i Oslo i 1964 af Eugenio Barba. Han samlede en gruppe af skuespilleraspiranter, som ikke var kommet ind på Statens Teaterskole og udviklede en træning for skuespillere._NEWLINE_På dette tidspunkt eksisterede ikke andre sådanne grupper i Europa, og at være selvlært og uafhængig af hovedstrømmen indenfor teatrets verden var uhørt og har karakteriseret Odin Teatrets historie op til nu._NEWLINE_I 1966 etablerede de sig som Nordisk Teaterlaboratorium i Holstebro. Teatret har haft medarbejdere fra mange lande og har turneret rundt om i verden._NEWLINE_Aktiviteterne på teatret, udover opførelse af forestillinger, omfatter bl.a. kurser, videreuddannelse og seminarer, som har skabt international opmærksomhed._NEWLINE_Siden 1971 har Nordisk Teaterlaboratorium været anerkendt og støttet af kulturministeriet, og Holstebro Byråd støtter Odin Teatret som egnsteater._NEWLINE_I OT/NTL teatrets bestyrelse sidder Søren Kjems, som er formand, Louise Ejgod Hansen, som er næstforkvinde, Peter Christensen Teilmann, Karoline H Larsen, og Lene Dybdal, som er repræsentant for Holstebro Kommune._NEWLINE_Før 2008 sad i teaterets bestyrelse Søren Kjems, som er formand, Kirsten Justesen, Per Kofod, Peter Laugesen og Bjørn Lense-Møller.